
PARLAMENTUL ROMÂNIEI

CAMERA DEPUTAŢILOR

	Comisia pentru apărare, ordine

publică şi siguranţă naţională

Nr. 4c-12/379
	                         Bucureşti, 11.04.2017 

                                   PLx. 169/2017


Către

BIROUL PERMANENT

AL CAMEREI  DEPUTAŢILOR


Vă înaintăm, alăturat, RAPORTUL asupra proiectului de Lege privind aprobarea Ordonanţei de urgenţă a Guvernului nr.21/2017 pentru completarea art.2 alin.(1) din Legea nr.121/2011 privind participarea forţelor armate la misiuni şi operaţii în afara teritoriului statului român, trimis cu adresa nr. PLx. 169 din 3 aprilie 2017 şi înregistrat cu nr. 4c-12/379 din 04.04.2017. 


În raport cu obiectul şi conţinutul său, proiectul de Lege face parte din categoria legilor ordinare.

Preşedinte,

Dorel-Gheorghe CĂPRAR

Parlamentul României

Camera Deputaţilor                                                                                                                                                                                                          
	Comisia pentru apărare, ordine

publică şi siguranţă naţională

Nr. 4c-12/379
	                         Bucureşti, 11.04.2017 

                                   PLx. 169/2017


RAPORT 

asupra proiectului de Lege privind aprobarea Ordonanţei de urgenţă a Guvernului nr.21/2017 pentru completarea art.2 alin.(1) din Legea nr.121/2011 privind participarea forţelor armate la misiuni şi operaţii în afara teritoriului statului român

1. În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.21/2017 pentru completarea art.2 alin.(1) din Legea nr.121/2011 privind participarea forţelor armate la misiuni şi operaţii în afara teritoriului statului român, trimis cu adresa nr. PLx. 169 din 3 aprilie 2017 şi înregistrat cu nr. 4c-12/379 din 04.04.2017. 


Proiectul are ca obiect de reglementare completarea art.2 alin.(1) din Legea nr.121/2011, cu o nouă literă, lit.a¹), în sensul includerii în categoria misiunilor şi operaţiilor la care participă forţele armate în afara teritoriului statului român şi a misiunilor de implementare a măsurilor de asigurare a aliaţilor, prezenţă înaintată şi descurajare, precum şi a altor acţiuni stabilite prin decizii ale Consiliului Nord-Atlantic pentru asigurarea securităţii în spaţiul Atlanticului de Nord, în conformitate cu prevederile Tratatului Atlanticului de Nord, semnat la Washington, la 4 aprilie 1949. 

2. Consiliul Legislativ, conform avizului cu nr. 133/15.03.2017, a avizat favorabil proiectul ordonanţei de urgenţă.

3 Proiectul de Lege face parte din categoria legilor ordinare.

4. Potrivit prevederilor art. 75 alin. (1) din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, Camera Deputaţilor este Cameră decizională. 
Senatul, în şedinţa din data de 27 martie 2017 a adoptat acest proiect de Lege. 
5.  La lucrările Comisiei din data de 11 aprilie 2017 din totalul de 21 de membri au fost prezenţi conform listei de prezenţă.

6. La dezbateri a fost prezent, în calitate de invitat, în conformitate cu prevederile  art. 54 şi 55 din Regulamentul Camerei Deputaţilor, domnul Nicolae Nasta, Secretar de stat pentru relaţia cu Parlamentul  şi informare publică din cadrul Ministerului Apărării Naţionale. 
În urma dezbaterilor, membrii Comisiei au hotărât, cu unanimitate de voturi pentru, să propună Plenului Camerei Deputaţilor adoptarea acestui proiect de Lege în forma adoptată de Senat. 
Preşedinte,

Dorel-Gheorghe CĂPRAR

